b'\n_START_ARTICLE_\nBrandisi\n_START_PARAGRAPH_\nRodbina Brandis (tudi Brandis zu Leonburg) je plemi\xc5\xa1ka rodbina, ki je v 19. in 20. stoletju bila pomembna posestnica na Slovenskem.\n_START_SECTION_\nZgodovina\n_START_PARAGRAPH_\nBrandisi izhajajo iz prastare \xc5\xa1vicarske rodbine, ki je imela istoimenski izvorni grad v Emmenthalu. Johann von Brandis se je bojeval, po ustnih virih, \xc5\xbee leta 935 pod kraljem Henrikom I. Poleg tega so bili pripadniki te dru\xc5\xbeine \xc5\xbee takrat cerkveni dostojanstveniki- \xc5\xa1kofje v Constanz-u und Chur-ju. Posesti so dedovali po dedni pogodbi od grofov Werdenberg und Toggenburg. Te posesti so bile: Blumeneck, Vaduz, Schellenberg in Mayenfeld; svoj grad Brandis pa so prodali mestu Bern. Z Johannom von Brandisom, \xc5\xbeupnikom v Churju je \xc5\xa1vicarska linija Brandisov leta 1509 po mo\xc5\xa1ki liniji izumrla. \xc5\xbde v 12. stoletju pa je bila ena linija te rodbine odcepljena na Tirolsko in zasedla grad Lanaburg(tudi Leonburg). Leta 1570, po drugih virih 1573 so postali baroni, grofski naslov pa sta 24. marca 1654 pridobila brata, dotlej \xc5\xa1e barona Andreas Wilhelm in Veit Benno von Brandis. Ta dva sta ustvarila dve liniji: grof Andreas Wilhelm se je stalno nastanil v Avstriji, kjer je dedoval posesti po baronih Kh\xc3\xbcnburg in po grofih von Khist v Spodnji Avstriji in na avstrijskem \xc5\xa0tajerskem. Ta linija je izumrla leta 1790. Posesti je prevzela linija drugega brata, ki je bila t. i. mlada linija in ki ji je na\xc4\x8deloval grof Veit Benno. Pripadniki te so bili imenovani ne le grofje Brandis, marve\xc4\x8d \xc5\xa1e baroni zu Leonburg, Forstburg und Fohlburg._NEWLINE_Medtem, ko je bila ta linija in vse naslednje, ki so iz nje izhajale grofovska se je v Nem\xc4\x8diji vr\xc5\xa1ila baronska linija Brandisov.'